
Λειτουργία Μουσικών Σχολείων. 1 

Σύσταση Νομικού Προσώπου στο Δήμο Χίου με την ε¬ 
πωνυμία «Β' Παιδικός Σταθμός Δήμου Χίου». 2 

Σύσταση Νομικού Προσώπου στο Δήμο Χίου με την ε¬ 
πωνυμία «Βρεφονηπιακός Σταθμός Δήμου Χίου».. 3 
Σύσταση Νομικού Προσώπου στο Δήμο Χίου με την ε¬ 
πωνυμία «Γ Παιδικός Σταθμός Δήμου Χίου». 4 

ΥΠΟΥΡΓΙΚΕΣ ΑΠΟΦΑΣΕΙ Σ & ΕΓΚΡΙΣΕΙΣ 

Αριθ. Γ2/3850 (1) 

Λειτουργία Μουσικών Σχολείων 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 


1. Τις διατάξεις του Ν. 1566/85 (ΦΕΚ 167/τ.Α') «Δομή και 
λειτουργία της Πρωτοβάθμιας και Δευτεροβάθμιας Εκ¬ 
παίδευσης και άλλες διατάξεις». 

2. Τις διατάξεις της Γ2/3345/2.9.88 Υ.Α. «Ίδρυση και λει¬ 
τουργία Μουσικών Σχολείων», που κυρώθηκε με τό άρ¬ 
θρο 16 Ν. 1824/88 (ΦΕΚ296/τ.Α'). 

3. Τη Γ2/2718/30.4.96 Υ.Α. (ΦΕΚ321/τ.Β') «Συγκρότηση 
της Καλλιτεχνικής Επιτροπής» 

4. Τη σχετική πρόταση της Καλλιτεχνικής Επιτροπής. 

5. Το γεγονός ότι από τις διατάξεις αυτής της Απόφα¬ 
σης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Α. ΕΙΣΑΓΩΓΗ ΜΑΘΗΤΩΝ ΣΤΗΝ ΑΎΑΞΗ ΓΥΜΝΑΣΙΟΥ 
ΤΩΝ ΜΟΥΣΙΚΩΝ ΣΧΟΛΕΙΩΝ 

Στα Μουσικά Σχολεία και συγκεκριμένα στην Α' τάξη 
των Γυμνασίων των σχολείων αυτών εγγράφονται μαθη¬ 
τές, απόφοιτοι των Δημοτικών Σχολείων, ύστερα από επι¬ 
λογή. Η διαδικασία επιλογής διενεργείται κατά το χρονι¬ 
κό διάστημα από 15 μέχρι 30 Ιουνίου κάθε σχολικού έτους 
και σε εξαιρετικές περιπτώσεις κατά το χρονικό διάστημα 
από 1 μέχρι 11 Σεπτεμβρίου κάθε σχολικού έτους. 

2.0 αριθμόςτων μαθητώνπου θα φοιτήσουν στην Α' τά¬ 
ξη Γυμνασίου των Μουσικών Σχολείων καθορίζεται με α¬ 
πόφαση της αρμόδιας Διεύθυνσης Δευτεροβάθμιας Εκ¬ 


παίδευσης που εκδίδεται μέχρι τα τέλη Μαρτίου, κατόπιν 
σχετικής εισήγησηςτου κάθε Μουσικού Σχολείουτης αρ- 
μοδιότητάς τους. 

Τα κριτήρια για τον καθορισμό του αριθμού των μαθη¬ 
τών που θα φοιτήσουν είναι: η κτηριακή υποδομή του 
σχολείου, το υπάρχον μόνιμο διδακτικό προσωπικό, η δυ¬ 
νατότητα πρόσληψης αναπληρωτών και ωρομισθίων εκ¬ 
παιδευτικών και γενικότερα όλες οι προϋποθέσεις που ε¬ 
ξασφαλίζουν την απρόσκοπτη λειτουργία του σχολείου. 

3. Οι γονείς των μαθητών που επιθυμούν να συμμετά- 
σχουν στη διαδικασία επιλογής οφείλουν να υποβά¬ 
λουν αίτηση στο Μουσικό Σχολείο της περιοχής τους 
κατά το χρονικό διάστημα από 10 μέχρι 25 Μαΐου κάθε 
έτους. 

4. Η συμμετοχή των υποψηφίων μαθητών στην επιλογή 
για φοίτηση σε Μουσικό Σχολείο δεν στερεί το δικαίωμα 
υποβολής αίτησης για συμμετοχή σε κλήρωση σε άλλο 
πειραματικό γυμνάσιο (πρώην πρότυπο). 

5. Γιατην επιλογή των μαθητών που θα φοιτήσουν στην 
Α' τάξη Γυμνασίου των Μουσικών Σχολείων, συγκροτεί¬ 
ται, για κάθε Μουσικό Σχολείο, Επιτροπή Επιλογής (Ε.Ε.), 
που ορίζεται με Απόφαση του Υπουργού Εθνικής Παιδεί¬ 
ας και Θρησκευμάτων, μετά από πρόταση της Καλλιτε¬ 
χνικής Επιτροπής και αποτελείται από: 

α. Εναν δημόσιο εκπαιδευτικό του κλάδου ΠΕ 16 (Μου¬ 
σικής), ως Πρόεδρο. 

β. Τέσσερις καθηγητές του κλάδου ΠΕ 16, ως μέλη, κα¬ 
θώς και δύο αναπληρωτές τους. 

γ. Έναν εκπαιδευτικό οποιουδήποτε κλάδου (μόνιμο ή 
αναπληρωτή), που υπηρετεί στο Μουσικό Σχολείο, ως 
Γραμματέα. 

Τα μέλη της Ε.Ε. της περίπτωσης β δύνανται να προέρ¬ 
χονται από την ευρύτερη εκπαιδευτική περιφέρεια της έ¬ 
δρας του Μουσικού Σχολείου. Δεν δικαιούνται να συμμε¬ 
τέχουν ως μέλη Ε.Ε. διδάσκοντες του Μουσικού Σχολεί¬ 
ου στο οποίο διενεργείται η διαδικασία επιλογής. 

Οι υποψήφιοι εξετάζονται και αξιολογούνται μόνο από 
τους εκπαιδευτικούς των εδαφίων α και β. 

Στην περίπτωση που οι υποψήφιοι είναι περισσότεροι 
από 100, ορίζονται δύο Ε.Ε.. Το σύνολο των επιμέρους 
Ε.Ε. εποπτεύει η Γενική Επιτροπή Επιλογής (Γ.Ε.Ε.) του 
Μουσικού Σχολείου η οποία αποτελείται από τους Προέ¬ 
δρους των επιμέρους Ε.Ε., ως μέλη και τον Πρόεδρό της 
ο οποίος ορίζεται με την ίδια Απόφαση,μετά από πρότα- 

ση της Καλλιτεχνικής Επιτροπής. Γραμματέαςτης Γ.Ε.Ε. 
ορίζεται, με απόφαση του Προέδρου της, ένας από τους 
Γ ραμματείςτωνεπιμέρους Ε.Ε.. 

Ο Διευθυντήςτου Μουσικού Σχολείου ή ο αναπληρωτής 
του συμμετέχει στην Ε.Ε ή στη Γ.Ε.Ε., χωρίς δικαίωμα 
βαθμολόγησης, και έχει την αποκλειστική αρμοδιότητα 
γιά τη διοικητική στήριξη της διαδικασίας επιλογής. 

Η αμοιβή των μελών της Ε.Ε. πραγματοποιείται σύμφω¬ 
να με τις κείμενες διατάξεις. 

6. Θέματα στα οποία αξιολογούνται οι υποψήφιοι μαθη¬ 
τές για την εγγραφή τους στην Α' τάξη Γυμνασίου του 
μουσικού Σχολείου είναι: Ρυθμός, Ακουστική ικανότητα) 
Φωνητική ικανότητα, Διάκριση ηχοχρωμάτων και προαι¬ 
ρετικά ένα Μουσικό Οργανο (ευρωπαϊκό ή παραδοσια¬ 
κό), σε επίπεδο αντίστοιχο τουλάχιστον της Κατωτέρας 
Σχολής. Κάθε ένα από τα θέματα αυτά αξιολογείται χωρι¬ 
στά από τους βαθμολογητές στην εικοσάβαθμη κλίμακα. 
Η βαθμολογία τόυ κάθε βαθμολογητή καταχωρίζεται σε 
ειδικό φύλλο εξέτασης υποψηφίων που φέρει τη σφραγί¬ 
δα του σχολείου και υπογράφεται από τον βαθμολογητή 
και τον Πρόεδρο της Ε.Ε. 

Το άθροισμα των βαθμών των πέντε (5) βαθμολογητών, 
ανά εξεταζόμενο θέμα, αποτελεί τον τελικό βαθμό του θέ¬ 
ματος αυτού με άριστα το εκατό (100). Το άθροισμα του 
συνολικού αριθμού μονάδων που συγκέντρωσε ο υποψή¬ 
φιος διαιρείται δια του τέσσερα (4), για τους υποψήφιους 
που εξετάζονται μόνο στα τέσσερα υποχρεωτικά θέματα 
και, κατ’ αντιστοιχία, δια του πέντε (5), για όσους επιλέ¬ 
γουν να εξεταστούν και στο Μουσικό Όργανο. Οι υποψή¬ 
φιοι θεωρούνται επιτυχόντες εφόσον, μετά την αναγωγή 
επί τοις εκατό (%) συγκεντρώνουν τουλάχιστον το 50%, 
με άριστα το τετρακόσια (400), στα 4 θέματα ή το πεντα¬ 
κόσια (500) στα 5 θέματα. 

7. Μετά το πέρας της διαδικασίας επιλογής συνέρχεται 
η Ε.Ε. ή η Γ.Ε,Ε. με πρόσκληση του Προέδρου της και με 
βάση τα ειδικά φύλλα εξέτασης, συντάσσει πίνακα εξετα- 
σθέντων κατά φθίνουσα βαθμολογική σειρά μέχρι τον ε¬ 
λάχιστο συνολικό βαθμό επίδοσης των διακοσίων (200) 
μονάδων. Ο παραπάνω πίνακας των εξετασθέντων αναρ- 
τάται στο οικείο σχολείο και διαβιβάζεαι στην οικεία Διεύ¬ 
θυνση Δευτεροβάθμιας Εκπαίδευσης. 

Στην Α' τάξη Γυμνασίου των Μουσικών Σχολείων δύνα- 
νται να εγγραφούντόσοι μαθητές όσοι προβλέπονται από 
την παράγραφο 2 αυτής της Υπουργικής απόφασης και οι 
οποίοι δεν μπορούν να υπερβαίνουν τους εικοσιτέσσερις 
(24) ανά τάξη ή τμήμα τάξης. Σε καμία περίπτωση δεν μπο¬ 
ρούν να φοιτήσουν στο Μουσικό Σχολείο μαθητές που 
δεν συγκεντρώνουν τον ελάχιστο συνολικό βαθμό επιτυ¬ 
χίας των διακοσίων (200) μονάδων. 

Σε περίπτωση ισοβαθμίας, γίνονται δεκτοί καθ’ υπέρβα¬ 
ση όλοι οι ισοβαθμίσαντες με τον τελευταίο επιτυχόντα. 

8. Οι γονείς των μαθητών που επελέγησαν για να φοιτή¬ 
σουν στην Α' τάξη Γ υμνασίου των Μουσικών Σχολείων, ε¬ 
φοδιάζονται με σχετικό υπηρεσιακό σημείωμα το οποίο 
πρσκομίζουν στο γυμνάσιο όπου γράφτηκε το παιδί τους 
με το ισχύον σύστημα εγγραφής, μετά την αποφοίτησή 
του από το δημοτικό σχολείο. 

Στην περίπτωση που θα υπάρξουν κενές θέσεις στην Α' 
Γυμνασίου από μετεγγραφή μαθητών σε άλλο γυμνάσιο 
και για οποιοδήποτε άλλο λόγοι, οι θέσεις αυτές, θα συ¬ 
μπληρώνονται από τον πρώτο κατά σειρά υποψήφιο του 
πίνακα των εξετασθέντωνπου συγκεντρώνει το υψηλότε¬ 
ρο άθροισμα μονάδων. 


Μετά τη λήξη του Α' τριμήνου οι κενές θέσεις δεν συ¬ 
μπληρώνονται. 

Β. ΜΕΤΕΓΓΡΑΦΕΣ - ΦΟΙΤΗΣΗ ΜΑΘΗΤΩΝ. 

1. Μετεγγραφές μαθητών σε οποιαδήποτε τάξη του 
Μουσικού Σχολείου (Γυμνασίου - Λυκείου), από άλλο 
Μουσικό Σχολείο επιτρέπονται εφόσον υπάρχουν κενές 
θέσεις στο Μουσικό Σχολείο υποδοχής και σύμφωνα με 
τις ισχύουσες διατάξεις. 

2. Αν υπάρξουν κενές θέσεις στι Β' και Γ Γ υμνασίου από 
μετεγγραφή, απομάκρυνση μαθητών ή οποιοδήποτε άλ¬ 
λο λόγο, τότε αυτές οι κενές θέσεις συμπληρώνονται μέ¬ 
σω κατατακτηρίων εξετάσεων που πραγματοποιούνται 
μέσα στο δεύτερο δεκαήμεροτου μηνός Σεπτεμβρίου κά¬ 
θε σχολικού έτους. Οι εξετάσεις αυτές διενεργούνται πό 
Επιτροπή κατατακτηρίων εξετάσεων που ορίζεται με α¬ 
πόφαση του οικείου Νομάρχη και μετά από πρόταση της 
οικείας Διεύθυνσης Δευτεροβάθμιας Εκπαίδευσης. 

Η επιτροπή αποτελείται από: 

α. Έναν καθηγητή του κλάδου ΠΕ 16, με βαθμό Α', ως 
Πρόεδρο. 

β, Τέσσερις καθηγητές του κλάδου ΠΕΙ 6 (Θεωρητικών, 
Γενικής Μουσική, Ελληνικής Παραδοσιακής Μουσικής, 
Οργάνων), ως μέλη και 

γ. Έναν καθηγητή οποιουδήποτε κλάδου, ως Γραμμα- 
τέα. 

Τα μαθήματα που εξετάζονται είναι η Θεωρία και Πρά¬ 
ξη της Ευρωπαϊκής Μουσικής, η Ελληνική Παραδοσιακή 
Μουσική, καθώς και τα υποχρεωτικά όργανα. 

Η ύλη των εξετάσεων προέρχεται από την ύλη που δι¬ 
δάχθηκε κατά το τρέχον σχολικό έτος και ανακοινώνεται 
στο σχολείο με τη λήξη του διδακτικού έτους. 

Με απόφαση της Διεύθυνσης Δεύτε ροβάθμιιας Εκπαί¬ 
δευσης της έδρας του Μουσικού Σχολείου ορίζονται τα 
τυχόν κενά της Β’και Γ τάξης Γ υμνασίου των Μουσικών 
Σχολείων, το αργότερο μέχρι την πρώτη μέρα της έναρ¬ 
ξης του νέου σχολικού έτους. 

Οι αιτήσεις των ενδιαφερομένων γονέων μπορούν να υ¬ 
ποβληθούν απότηνημέρατηςπροκήρυξηςτων κενών θέ¬ 
σεων και μέχρι την προηγούμενη της διεξαγωγής των ε¬ 
ξετάσεων. Επιτυχόντες είναι εκείνοι που έχουν συγκεντα>- 
σει τουλάχιστον τη βαθμολογική βάση σε όλα τα 
εξεταζόμενα μαθήματα. 

3. Για το χαρακτηρισμό της φοίτησης των μαθητών των 
Μουσικών Σχολείων ισχύουν τα αριθμητικά όρια που σε 
κάθε περίπτωση προβλέπονται από τις εκάστοτε ισχύου- 
σες διατάξεις για τους μαθητές των ημερησίων γυμνα¬ 
σίων και γενικών ή ενιαίων λυκείων της χώρας, προσαυ¬ 
ξημένες κατά τριάντα (30) απουσίες. Στο σύνολο αυτό πε¬ 
ριλαμβάνονται οι απουσίες που πραγματοποιούνται στα 
μαθήματα γενικής και μουσικής παιδείας. 

Γ: ΧΑΡΑΚΤΗΡΙΣΜΟΣ ΜΑΘΗΜΑΤΩΝ 

1. ΜΟΥΣΙΚΟ ΓΥΜΝΑΣΙΟ 

Για τα μαθήματα γενικής παιδείας ισχύουν όσα αναφέ- 
ρονται στα ΠΔ 465/81, άρθρο 1 καιΠΔ213/89, άρθρο2και 
αφορούν τα μαθήματα γενικής παιδείας που διδάσκονται 
στα υπόλοιπα γυμνάσια γενικής παιδείας. Τα μαθήματα 
της Ιστορίας τηςΤέχνης, καθώς και του Θεάτρου, κατα¬ 
τάσσονται στην ομάδα μαθημάτων Β' Τα μαθήματα μου¬ 
σικής παιδείας διακρίνονται σε: 

Μαθήματα Ομάδας Α' 

Θεωρία και Πράξη της Ευρωπαϊκής Μουσικής 

Ελληνική Παραδοσιακή Μουσική 

Ατομικό Όργανο επιλογής 

Μαθήματα Ομάδας Β' 

Χορωδία 
Μουσικά Σύνολα 
Πιάνο (υποχρεωτικό) 

Ταμπουράς (υποχρεωτικό) 

2. ΕΝΙΑΙΟ ΜΟΥΣΙΚΟ ΛΥΚΕΙΟ 

Για τα μαθήματα γενικής παιδείας ισχύει ό,τι και για τα 
υπόλοιπα λύκεια γενικής παιδείας 
Τα μαθήματα μουσικής παιδείας διακρίνονται σε: 
Πρωτεύοντα 
Αρμονία 

Γ ραφή καθ’ υπαγόρευση - Μουσική Ανάγνωση 
Ελληνική Παραδοσιακή Μουσική 
Ατομικό Όργανο επιλογής 
Δευτερεύοντα 

Πιάνο (υποχρεωτικό) - για την Α' Λυκείου 
Ιστορία της Μουσικής - για την Α' Λυκείου 
Μορφολογία - για την Α' Λυκείου 
Μουσικά Σύνολα 

Η διδασκαλία των μουσικών μαθημάτων διεξάγεται είτε 
κατά τμήμα είτε ομαδικά είτε ατομικά, ανάλογα με το δι¬ 
δασκόμενο μάθημα. Στα ατομικά μαθήματα ανήκουντο α¬ 
τομικό όργανο επιλογής καθώς και το υποχρεωτικό όρ¬ 
γανο. Τα μαθήματα της Αρμονίας και της γραφής καθ’ υ¬ 
παγόρευση δύναται αν προσφέρονται σε ομάδες - 
επίπεδα των 5-12 μαθητών, ανάλογα με τις δυνατότητες 
του κάθε σχολείου. 

Δ. ΕΞΕΤΑΣΗ ΑΞΙΟΛΟΓΗΣΗ 

1. Μουσικό Γυμνάσιο 

Στα μαθήματα γενικής παιδείας, για την προαγωγή ή α¬ 
πόλυση εφαρμόζεται ό,τι ισχύει στα υπόλοιπα γυμνάσια. 
Το μάθημα της Ιστορίας της Τέχνης εξετάζεται γραπτά 
για την προαγωγή ή απόλυση των μαθητών, ενώ το μά¬ 
θημα του Θεάτρου δεν εξετάζεται. Και ο γενικός βαθμός 
του προκύπτει από το Μ.Ο. των βαθμών τωντριών τριμή¬ 
νων. 

Για τα μαθήματα μουσικής παιδείας ισχύουν τα εξής: 
α. Τα μουσικά μαθήματα της Ομάδας Α' και Β' εξετάζο- 
νιαι γραπτά (Θεωρία και Πράξη της Ευρωπαϊκής Μουσι¬ 
κής, Ελληνική Παραδοσιακή Μουσική), ή με τη διαδικασία 
της ακρόασης (Πιάνο, Ταμπουράς, Ατομικό Οργανο Επι¬ 
λογής). Το μάθημα της Χορωδίας κατά τμήμα δεν εξετά¬ 
ζεται γραπτά ή με ακρόαση αλλά ο γενικός βαθμός του ε¬ 
ξάγεται από το Μ.Ο. των βαθμών των τριών τριμήνων. Το 
μάθημα των Μουσικών Συνόλων δεν βαθμολογείται αλλά 
η μη συμμετοχή των μαθητών σε αυτά συνιστά λόγο απο¬ 
μάκρυνσης από το Μουσικό Σχολείο, με τεκμηριωμένη α¬ 
πόφαση του Συλλόγου διδασκόντων. Κατά την εξέταση 
με τη διαδικασία της ακρόασης οι μαθητές εξετάζονται ε¬ 
νώπιον διμελούς επιτροπής που απαρτίζεται από τον δι¬ 
δάσκοντα καθηγητή και έναν ακόμη καθηγητή της ίδιας ή 
παρεμφερούς ειδικότητας. Η εξέταση με τη διαδικασία 
της ακρόασης μπορεί να γίνεται παρουσία και άλλων κα¬ 
θηγητών της ειδικότητας, χωρίς δικαίωμα βαθμολογίας. 

Οι εξετάσεις των μουσικών μαθημάτων με ακρόαση 
πραγματοποιούνται κατά το δεύτερο δεκαήμερο του 
Μαΐου, τα αποτελέσματά τους ανακοινώνονται μετά το 
πέρας των εξετάσεων όλων των μαθημάτων γενικής και 
μουσικής παιδείας και δεν επιδέχονται αναβαθμολόγηση. 
Η διδασκαλία των μαθημάτων, που εξετάστηκαν με ακρό¬ 
αση, συνεχίζεται μέχρι τη λήξη του διδακτικού έτους. 

2. Ενιαίο Μουσικό Λύκειο 

Στα μαθήματα γενικής παιδείας εφαρμόζεται ό,τι ισχύει 


γις. τα υπόλοιπα Ενιαία Λύκεια. Για τα μουσικά μαθήματα 
ισχύουν τα ακόλουθα: 

Όλα τα πρωτεύοντα και δευτερεύοντα μουσικά μαθή¬ 
ματα εξετάζονται γραπτά (Αρμονία, Γ ραφή καθ’ υπαγό¬ 
ρευση, Ελληνική Παραδοσιακή Μουσική, Ιστορία, Μορ¬ 
φολογία), ή με τη διαδικασία της ακρόασης (Υποχρεωτι¬ 
κό Όργανο-Πιάνο, Ατομικό Όργανο επιλογής), ή και με 
τα δυο, εκτός από το μαθημάτων Μουσικών Συνόλωνγια 
το οποίο ισχύει ότι ακριβώς και στο γυμνάσιο. Για την ε¬ 
ξέταση με τη διαδικασία της ακρόασης ισχύει και εφαρ¬ 
μόζεται ό,τι και στα Μουσικά Γ υμνάσια. Οτελικός βαθμός 
για τα γραπτώς εξεταζόμενα μουσικά μαθήματα εξάγε¬ 
ται όπως και στα γενικά μαθήματα των Μουσικών Σχολεί¬ 
ων. Αντιστοίχως, οτελικός βαθμός των δι' ακροάσεως ε¬ 
ξεταζόμενων μαθημάτων προκύπτει από το άθροισμα 
των προφορικών βαθμών των τριών τριμήνων και του 
βαθμού εξέτασης με ακρόαση διαιρούμενος δια του τέσ¬ 
σερα (4). 

ΕΞΑΓΩΓΗ ΑΠΟΤΕΛΕΣΜΑΤΩΝ ΕΤΗΣΙΑΣ ΠΡΟΟΔΟΥ 
Γ ια την προαγωγή ή απόλυση των μαθητών των Μουσι¬ 
κών Σχολείων (Γυμνασίων-Λυκείων) εφαρμόζονται οι ι- 
σχύουσες για όλα τα ημερήσια σχολεία Δ.Ε της χώρας 
διατάξεις: 
α. Γυμνάσιο 

Π.Δ. 182/84, άρθρο Ι,παρ.1,2,3. 

1. ΠΟΤΕ Ο ΜΑΘΗΤΗΣ ΠΡΟΑΓΕΤΑΙ Η ΑΠΟΛΥΕΤΑΙ 
Ο μαθητής κρίνεται άξιος προαγωγής ή απόλυσης: 

α. Όταν έχει σε κάθε μάθημα των ομάδων Α' και Β' ετή¬ 
σιο γενικό βαθμό τουλάχιστον δέκα (10) 
β. Όταν υστερεί σε ένα (1) μέχρι και τέσσερα (4) μαθή¬ 
ματα της ομάδας Β' και έχει μέσο όρο όλων των υπολοί¬ 
πων μαθημάτων και των δύο ομάδων τουλάχιστον πλήρες 
δέκα (10). 

γ Όταν υστερεί σε ένα (1) μέχρι και τέσσερα (4) μαθή¬ 
ματα της ομάδας Α' και έχει μέσο όρο όλων των μαθημά¬ 
των της ομάδας Α' τουλάχιστον δέκα (10). 

δ. Όταν υστερεί σε ένα (1) μέχρι και τέσσερα (4) μαθή¬ 
ματα των ομάδων Α' και Β' και ισχύο υν αντιστοίχως οι δια¬ 
τάξεις των προηγού μενών εδαφίων για τα μαθή ματα κάθε 
ομάδας. 

2. ΠΟΤΕ Ο ΜΑΘΗΤΗΣ ΠΑΡΑΠΕΜΠΕΤΑΙ 

Ο μαθητής παραπέμπεται σε γραπτή και προφορική ή 
μόνο προφορική όπου προβλέπεται από τις κείμενες δια¬ 
τάξεις, συμπληρωματική εξέταση το Σεπτέμβριο σε όσα 
μαθήματα δεν πέτυχε βαθμό προαγωγής, όταν υστερεί 
σε ένα (1) μέχρι και τέσσερα (4) μαθήματα και δεν πλη- 
ρούνται οι όροι που προβλέπονται από τις διατάξεις της 
προηγούμενης παραγράφου. 

3. ΠΟΤΕ Ο ΜΑΘΗΤΗΣ ΑΠΟΡΡΙΠΤΕΤΑΙ 

Ο μαθητής που δεν εμπίπτει σε καμμία από τις περιπτώ¬ 
σεις των προηγούμενων παραγράφων του παρόντος δεν 
κρίνεται άξιος προαγωγής ή απόλυσης, οπότε οφείλει να 
φοιτήσει και πάλι στη ίδια τάξη, με την επιφύλαξη των δια¬ 
τάξεων της παραγράφου 2 του άρθρου 42 του Π.Δ. 
580/42 και Π.Δ. 188/85). 
β. Ενιαίο Λύκειο 

ΠΟΤΕ Ο ΜΑΘΗΤΗΣ ΠΡΟΑΓΕΤΑΙ Η ΑΠΟΛΥΕΤΑΙ 
Β.Δ. 490/68, άρθρο 16 πληντου εδ. 3 και στ και άρθρα 
17 και 18. 

Π.Δ. 420/78, άρθρο 5, Π.Δ. 298/80, άρθρο 27 παρ. 1, 
Π,Δ, 182/84, άρθρο 7. 

Π.Δ. 427/86, άρθρο 2 (για τα μαθήματα που έχουν κλά¬ 
δους). 

1. Όταν σε κάθε μάθημα έχει βαθμό τουλάχιστον δέκα 
( 10 ). 

2. Όταν σε ένα (1) μάθημα ή μέχρι και τέσσερα (4) μα¬ 
θήματα έχει βαθμό κάτω του δέκα (10) αλλά ο Μ.Ο. των 
μαθημάτων που εξετάζονται γραπτά είναι τουλάχιστον 
δεκατρία (13) πλήρες, (παρ. 1 του άρθρου 27, Π.Δ. 298/80 
και άρθρο 7 του Π .Δ. 182/84). 

3. Όταν σε ένα δευτερεύον μάθημα έχει βαθμό κάτω του 
δέκα (10) και βγάζει Μ.Ο. σε άλατα πρωτεύοντα, μαζί με 
το μάθημα που υστέρησε, τουλάχιστον δέκα (10). 

4. Όταν σε ένα πρωτεύον μάθημα έχει βαθμό οχτώ (8) ή 
εννιά (9) και ο Μ.Ο. όλων των πρωτευόντων μαθημάτων, 
μαζί με το μάθημα αυτό, είναι τουλάχιστον δεκατρία (13) 
(δηλ. 12 1/2). Η παρ. αυτή ισχύει μόνο για τους μαθητές 
της Α' και Β' τάξης, όχι της Γ 

5. Όταν υστερεί σε ένα ή περισσότερα ή όλα τα μη θεω¬ 
ρητικά μαθήματα (Τεχνικά, Μουσική, Γ υμναστική), αλλά ο 
γενικός βαθμός όλωντων μαθημάτων είναι δέκα (10). 

6. Όταν υστερεί στα μη θεωρητικά (Τεχνικά, Μουσική, 
Γυμναστική) και σε ένα δευτερεύον θεωρητικό (π,χ. Ιστο¬ 
ρία) και έχει γενικό βαθμό όλων των μαθημάτων σχεδόν 
καλά δέκα (10) και Μ.Ο όλων των πρωτευόντων τουλάχι¬ 
στον δεκατρία (13), δηλ 12 1/2. 

Η παράγραφος αυτή ισχύει μόνο για του μαθητές της Α' 
και Β' τάξης, όχι της Γ’ 

ΠΡΟΣΟΧΗ : για τους μαθητές της Γ τάξης, οι διατάξεις 
των εδαφίων ε και στ, του άρθρου 16 του Β.Δ 490/68 ΔΕΝ 
ΕΦΑΡΜΟΖΟΝΤΑΙ: 

1. Για τους μαθητές της 1ης και 2ης Δέσμης, όταν υστε¬ 
ρούν στα μαθήματα : Νεοελληνική Γλώσσα και Γραμμα- 
τεία, Μαθηματικά, Φυσική και Χημεία. 

2. Για το υς μαθητές της 3ης Δέσμης όταν υστερούν στα 
μαθήματα: Αρχαία Ελληνικά Γλώσσα και Γραμματεία και 
Νεοελληνική Γλώσσα και Γραμματεία και 

3. Για τους μαθητές της 4ης Δέσμης όταν υστερούν στα 
μαθήματα: Νεοελληνική Γλώσσα και Γ ραμματεία και Μα¬ 
θηματικά. 

ΠΡΟΣΟΧΗ : Ισχύει μόνο για μαθητές με ειδικές εκπαι¬ 
δευτικές ανάγκες Π.Δ.191/92, άρθρο 5 (ΦΕΚ 90/τ.Α') και 
Π.Δ. 376/93, άρθρο 35, παρ. 2 (ΦΕΚ 159/τ.Α') 

1. Οι μαθητές που εμπίπτουν στις διατάξεις της παρα¬ 
γράφου 2του άρθρου 32του Ν. 1566/15 (ΦΕΚ 167 Ιτ. Α'), 
των οποίων οι ειδικές εκπαιδευτικές ανάγκες, κατά τις 
διατάξεις του άρθρου 33 του ίδιου Νόμου, έχουν πιστο¬ 
ποιηθεί, εφόσον δεν είναι προφανείς από τις Δημόσιες Υ¬ 
πηρεσίες και φοιτούν: 

α. ως εντεταγμένοι σε κανονικά γυμνάσια, 

β. σε ειδικές τάξεις, τμήματα ή ομάδες που λειτουργούν 
μέσα σε κανονικά γυμνάσια και 

γ. σε αυτοτελή γυμνάσια, προάγονται, απολύονται, πα~ 
ραπέμπονται ή απορρίπτονται σύμφωνα με τις διατάξεις 
των παραγράφων 1,2 και 3 του άρθρου 1 του Π.Δ. 182/84 
(ΦΕΚ 60/τ.Α') μείωση του Μ.Ο. σε τουλάχιστον δώδεκα 
( 12 ). 

2. Οι διατάξεις το άρθρου 5 του Π.Δ. 191 /92 όσον αφο¬ 
ρά τη μείωση του προβλεπόμενου Μ.Ο. για την προαγω¬ 
γή ή απόλυσή τους, σύμφωνα με τις εκάστοτε ισχύουσες 
διατάξεις, ισχύει και για τους μαθητές Λυκείων και ΤΕΣ. 
ΔΗΛΑΔΗ ΤΟ 13 ΓΙΝΕΤΑΙ ΠΛΗΡΕΣ 12. 

Ο μέσος όρος των βαθμών όλων των μαθημάτων γενι¬ 
κής και μουσικής παιδείας αποτελείτο βαθμό προαγωγής 
ή απόλυσης των μαθητών στα Μουσικά Σχολεία. 

Στους αποφοίτους του Μουσικού Σχολείου (Γυμνασίου 


Λυκείου), χορηγείται απολυτήριος τίτλος, στον οποίο α¬ 
ναγράφονται τα μαθήματα γενικής και μουσικής παιδεί¬ 
ας, καθώς και επίδοση ανά μάθημα. 

Η προαγωγή των μαθητώντων Μουσικών Σχολείων στις 
εξετάσεις Ιουνίου ή Σεπτεμβρίου αποτελεί απαραίτητη 
προϋπόθεση για την παραμονή τους στο Μουσικό Σχο¬ 
λείο. 

Μαθητής που προάγεται σύμφωνα με τις β. γ και δ της 
παρ. 1 αλλά υστερεί σε μουσικό μάθημα ανεξαρτήτως Ο¬ 
μάδας για να παραμείνει στο Μουσικό Σχολείο θα πρέπει 
να παραπεμφθεί σε επαναληπτική εξέταση τον Σεπτέμ¬ 
βριο και, εφόσον επιτύχει θα φοιτήσει στην επόμενη τάξη 
του Μουσικού Σχολείου. Διαφορετικά θα μετεγγράφεται 
υποχρεωτικά σε άλλο σχολείο γενικής εκπαίδευσης, στην 
αντίστοιχη τάξη προαγωγής του. 

Μαθητές που: 

• απορρίπτονται λόγω ανεπαρκούς φοίτησης 

• απορρίπτονται κατά τις προαγωγικές ή απολυτήριες 
εξετάσεις της περιόδου Ιουνίου 

• απορρίπτονται κατάτις επαναληπτικές εξετάσεις της 
περιόδου Σεπτεμβρίου 

μετεγγράφονται υποχρεωτικά σε άλλα σχολεία γενικής 
παιδείας. 

Στην περίπτωση αυτή, για τον καθορισμό της τάξης 
στην οποία δικαιούται να φοιτήσει ο μετεγγραφόμενος 
μαθητής, ο Σύλλογος διδασκόντων του Μουσικού Σχολεί¬ 
ου εφαρμόζει μόνο για τα μαθήματα γενικής παιδείας τις 
ισχύουσες περί προαγωγής διατάξεις και ορίζει κατά πε¬ 
ρίπτωση ότι: 

• ο μετεγγραφόμενος μαθητής υποχρεούται να επα- 
ναλάβει τη φοίτησή του στην ίδια τάξη, εφόσον δεν προά- 
γεται στα μαθήματα γενικής παιδείας, 

• εγγράφεται στην επόμενη τάξη του σχολείου στο ο¬ 
ποίο θα μετεγγραφεί, εφόσον προάγεται στα μαθήματα 
γενικής παιδείας. 

Ακριβές αντίγραφο αυτήςτης απόφασης του Συλλόγου 
διδασκόντων συνοδεύει το υπηρεσιακό σημείωμα μετεγ¬ 
γραφής και το ατομικό δελτίο του μαθητή προς στο σχο¬ 
λείο στο οποίο μετεγγράφεται. 

Γ ια τους μαθητές της Γ τάξης Γ υμνασίου και Γ τάξης 
Λυκείου που, παραπεμπόμενοι σε έπαναληπτική απολυ¬ 
τήρια εξέταση της περιόδου Σεπτεμβρίου, δεν επιτυγχά¬ 
νουν να απολυθούν, ισχύουν όσα προβλέπονται για την 
περίπτωση αυτή και στα υπόλοιπα σχολεία γενικής παι¬ 
δείας, έχουν δηλαδή το δικαίωμα να προσέρχονται σε ε¬ 
παναληπτικές εξετάσεις στα μαθήματα που υστέρησαν 
μέχρι να πετύχουν την απόλυσή τους. Μαθητές που εμπί¬ 
πτουν στην κατηγορία αυτή και απολύονται από το Μου¬ 
σικό Γυμνάσιο δεν έχουν το δικαίωμα εγγραφής σε Μου¬ 
σικό Λύκειο. 

Τέλος, μαθητής που ενώ φοιτά σε τάξη του Μουσικού 
Σχολείου (Γυμνασίου ή Λυκείου) αποφασίζει, για λόγους 
προσωπικούς ή οικογενειακούς, να μετεγγραφεί σε Γυ¬ 
μνάσιο ή Λύκειο Γενικής Παιδείας, δύναται, εφόσον το ε¬ 
πιθυμεί, να επανε γγραφει στην αντίστοιχη τάξη του Μου¬ 
σικού Σχολείου υπό την προϋπόθεση ότι δεν έχει παρέλ- 
θει διδακτικό τρίμηνο από την αρχική αίτηση 
μετεγγραφής του. Κατά τα λοιπά, ισχύουν τα χρονικά ό¬ 
ρια που ορίζονται από τις κείμενες διατάξεις για τις με¬ 
τεγγραφές (31 Μαρτίου εκάστου σχολικού έτους). 

Γ. ΑΛΛΕΣ ΔΙΑΤΑΞΕΙΣ 

1. Κάθε Μουσικό Σχολείο οργανώνει δύο (2) εξωσχολι¬ 
κές καλλιτεχνικές εκδηλώσεις κατά τη διάρκεια του διδα- 


ΕΦΗΜΕΡ1ΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7149 


κτικού έτους. Το πρόγραμμα αυτών των καλλιτεχνικών εκ¬ 
δηλώσεων υποβάλλεται για έγκριση στην Καλλιτεχνική Ε¬ 
πιτροπή, μετά από πρόταση του οικείου Συλλόγου διδα¬ 
σκόντων και το υ Π ροϊστα μένο υ τη ς Διε ύ θυ νσης Δε υτερο- 
βάθμιας Εκπαίδευσης ή του Γραφείου, μαζί με το ωρο¬ 
λόγιο πρόγραμμα μαθημάτων στην αρχή του σχολικού έ¬ 
τους και όχι πέρα από τις 10 Οκτωβρίου κάθε χρόνου. 

Σε εξαιρετικές περιπτώσεις είναι δυνατό να ζητηθεί μια 
επιπλέον εξωσχολική εκδήλωση μετά από τεκμηριωμένη 
εισήγηση του Συλλόγου διδασκόντων και σύμφωνη γνώ¬ 
μη του Προϊσταμένου της Διεύθυνσης Δευτεροβάθμιας 
Εκπαίδευσης ή του Γ ραφείου. 

2. Όσα θέματα δεν αναφέρονται στην παρούσα Απόφα¬ 
ση, ρυθμίζονται από τις πάγιες διατάξεις που ισχύουν για 
τα ημερήσια γυμνάσια και γενικά ή ενιαία λύκεια καθώς 
και με Υπουργικές Αποφάσεις που θα εκδοθούν. 

3. Από τη δημοσίευση της παρούσας Υπουργικής από- 
γασης κσταργούνται οι: 

• Γ2/1950/27.3.96 Υ.Α. (ΦΕΚ 330/τ.Β') «Λειτουργία 
Μουσικών Σχολείων». 

• Γ2/3493/4.6.97 Υ.Α. (ΦΕΚ459/τ.Β75.6.97) «Τροποποί¬ 
ηση και συμπλήρωση της Γ2/1950/27.3.96 Υ.Α.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουνίου 1998 

Ο ΥΠΟΥΡΓΟΣ 

ΓΕΡΑΣΙΜΟΣ ΑΡΣΕΝΗΣ 

- 4 - 

Αριθ. 1 676 (2) 

Σύσταση Νομικού Προσώπου στο Δήμο Χίου με την επω¬ 
νυμία «Β' Παιδικός Σταθμός Δήμου Χίου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡ. ΑΙΓΑΙΟΥ 

Έχοντας υπόψη: 

1) Των άρθρων 26 και 203 του Π.Δ. 410/1995 «περί Δη¬ 
μοτικού και Κοινοτικού Κώδικος». 

2) Του άρθρου 9 παρ. 6, 7 και 8του Ν. 2503/1997 «περί 
Διοίκησης, Οργάνωσης, Στελέχωσης της Περιφέρειας 
κ.λπ.». 

3) Τηναριθμ. 28097/7.7.1997 εγκύκλιο του Υπ. Εσωτερι¬ 
κών Δ.Δ.Α. 

4) Την αριθμ. Π2β/4717/1997 απόφαση του Υπ. Εσωτε¬ 
ρικών Δ.Δ.Α. και Υγείας και Πρόνοιας περί μεταβίβασης 
του Β' ΚΠΣ Χίου στον Δήμο Χίου. 

5) Την αριθμ. 47/1998 απόφαση του Δημοτικού Συμβου¬ 
λίου Χίου. 

6) Την αριθμ. 1483/29.10.1997 απόφαση του Γεν. Γραμ- 
ματέα Περιφέρειας Βορ. Αιγαίου περί μεταβίβασης δικαι¬ 
ώματος υπογραφής ΜΕΓΓΠ στον Δ/ντή και στους Προϊ¬ 
σταμένους Τ μη μάτων της Δ/νσης Τ οπικής Αυτοδιοίκησης 
και Διοίκησης Ν. Χίου, αποφασίζουμε: 

Συστήνουμε Νομικό Πρόσωπο Δημοσίου Δικαίου στον 
Δήμο Χίου με την επωνυμία «Β' Παιδικός Σταθμός Δήμου 
Χίου», με έδρα το Δήμο Χίου Νομού Χίου. 

Σκοπός του πιο πάνω Νομικού Προσώπου είναι η καθη¬ 
μερινή φύλαξη, φροντίδα, ημερήσια διατροφή, διαπαιδα¬ 
γώγηση και ψυχαγωγία νηπίων και βρεφών εργαζομένων 
γονέων, η πολύπλευρη νοητική, συναισθηματική, κοινωνι¬ 
κή, ψυχοοσωματική ανάπτυξη των παιδιών, η προπαρα- 
σκευή για την φυσική μετάβασή τους απάτην οικογενεια¬ 
κή ζωή στο σχολικό περιβάλλον. 

Πόροι του Νομικού Προσώπου είναι: 


α) Επιχορηγήσεις και άλλη παροχή του Κράτους είτε 
προς το Νομικό Πρόσωπο απ’ ευθείας είτε προς τον Δήμο 
Χίου για το Νομικό τούτο Πρόσωπο ή για τους σκοπούς 
που επιδιώκει. Η παροχή αυτή δίδεται και υπό μορφή προ¬ 
γραμματικής σύμβασης που θα υπογράφει μεταξύ του 
Υπ. Υγείας και Πρόνοιας, του Δήμου Χίου και της Περιφέ¬ 
ρειας Βορείου Αιγαίου και υποχρεωτικά θα περιλαμβάνει 
τις δαπάνες για την αντιμετώπιση των αναγκών λειτουρ¬ 
γίας, συντήρησης των εγκαταστάσεων και μισθοδοσίας 
του προσωπικού που θα μεταταγεί σ’αυτά αλλά και υπό 
άλλες μορφές. 

β) Επιχορηγήσεις τακτικές ή έκτακτες από τον Δήμο Χί¬ 
ου, 

γ) Κάθε είδους εισφορές, δωρεές, κληρονομιές ή κλη¬ 
ροδοσίες. 

δ) Μηνιαίες οικονομικές εισφορές από τις οικογένειες 
των φιλοξενούμενων παιδιών μετά από απόφαση του Δι¬ 
οικητικού Συμβουλίου του Νομικού Προσώπου που λαμ- 
βάνεται μετά από πλήρως τεκμηριωμένη σύμφωνη γνώμη 
του Δήμου Χίου, ως ορίζεται από το άρθρ. 9 της Π28/2827 
κοινής Υπουργικής απόφασης των Υπουργών Εσωτερι¬ 
κών ΔΔΑ και Υγείας και Πρόνοιας. 

ε) Πρόσοδοι από την περιουσία του Δήμου Χίου που η 
χρήση της τυχόν θα εκχωρηθεί. 

στ) Εισπράξεις από αντίτιμο των πραγμάτων, υπηρε¬ 
σιών ή εκδηλώσεων που παρέχει το Νομικό Πρόσωπο και 
ζ) Κάθε άλλη νόμιμη πρόσοδος. 

Περιουσία του Νομικού Προσώπου είναι: Κάθε περιου¬ 
σιακό στοιχείο κινητό ή ακίνητο ή δικαίωμα που έχει στην 
ιδιοκτησία του, την κυριότητα και την κατοχή του. 

Το Νομικό Πρόσωπο διοικείται από το Διοικητικό Συμ¬ 
βούλιο που αποτελείται από (7) επτά μέλη, τα οποία μαζί 
με τους αναπληρωτές τους ορίζονται από το Δημοτικό 
Συμβούλιο. 

Το Διοικητικό Συμβούλιο αποτελείται από: 
α) Το Δήμαρχο Χίου ή άλλο αιρετό ή μη πρόσωπο που ο¬ 
ρίζεται από τον Δήμαρχο, ως Πρόεδρο. 

β) Τρεις Δημοτικούς Συμβούλους από τους οποίους ο έ¬ 
νας της μειοψηφίας. 

γ) Έναν εκπρόσωπο των γονέων των παιδιών που φιλο¬ 
ξενούνται στο Νομικό Πρόσωπο. 

δ) Έναν εκπρόσωπο των εργαζομένων σ' αυτό (που υ¬ 
ποδεικνύεται στο Δημοτικό Συμβούλιο μαζί με τον ανα¬ 
πληρωτή του από ειδική συνέλευση στην οποία παίρνει 
μέρος το σύνολο των εργαζομένων στο Νομικό Πρόσω¬ 
πο) και 

ε) Έναν δημότη ή κάτοικο που έχει ανάλογη με τον σκο¬ 
πό του Νομικού Προσώπου επαγγελματική ή Κοινωνική 
δράση ή ειδικές γνώσεις. 

Το Διοικητικό Συμβούλιο εκλέγει από τα μέλη του έναν 
Αντιπρόεδρο. Η θητεία των μελών του Διοικητικού Συμ¬ 
βουλίου του Νομικού Προσώπου είναι διετής. 

Μέχρι να ορισθούν τα νέα μέλη τα παλαιά εξακολου¬ 
θούν να ασκούντο καθήκοντά τους. 

Το Νομικό Πρόσωπο εκπροσωπείται στα δικαστήρια και 
σε κάθε αρχή από τον Πρόεδρο και όταν αυτός απουσιά¬ 
ζει ή κωλύεται από τον Αντιπρόεδρο. 

Κατάργηση του Νομικού Προσώπου γίνεται με πράξη 
του Γενικού Γραμματέα της Περιφέρειας ύστερα από α¬ 
πόφαση του Δημοτικού Συμβουλίου που δημοσιεύεται 
στην Εφημερίδα της Κυβερνήσεως. 

Κατά τα λοιπά ισχύουν τα οριζόμενα στο άρθρο 203 
Π.Δ. 410/95. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Από τη σύσταση του εν λόγω Νομικού Προσώπου προ- 
καλείται δαπάνη σε βάρος του προϋπολογισμού του Δή¬ 
μου Χίου, το ύψος της οποίας δεν μπορεί αυτή τη στιγμή 
να υπολογισθεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Χίος, 29 Μάίου 1998 
Με εντολή Γεν. Γραμμ. Περιφέρειας 
Η Αναπληρώτρια Δ/ντρια 
ΒΑΣ. ΜΠΑΛΑΣΚΑ 

♦- 

Α ριθ. 1674 (3) 

Σύσταση Νομικού Προσώπου στο Δήμο Χίου με την επω¬ 
νυμία «Βρεφονηπιακός Σταθμός Δήμου Χίου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡ. ΑΙΓΑΙΟΥ 

Έχοντας υπόψη: 

1) Των άρθρων 26 και 203 του Π.Δ. 410/1995 «περί Δη¬ 
μοτικού και Κοινοτικού Κώδικος». 

2) Του άρθρου 9 παρ. 6, 7 και 8 του Ν. 2503/1997 «περί 
Διοίκησης, Οργάνωσης, Στελέχωσης της Περιφέρειας 
κ.λπ.». 

3) Την αριθμ, 28097/7.7.1997 εγκύκλιο του Υπ. Εσωτερι¬ 
κών Δ.Δ.Α. 

4) Την αριθμ. Π2β/4717/1997 απόφαση του Υπ. Εσωτε¬ 
ρικών Δ.Δ.Α. και Υγείας και Πρόνοιας περί μεταβίβασης 
του ΚΒΣ Χίου στον Δήμο Χίου. 

5) Την αριθμ. 49/1998 απόφαση του Δημοτικού Συμβου¬ 
λίου Χίου. 

6) Την αριθμ 1483/29.10.1997 απόφαση του Γεν. 
Γραμματέα Περιφέρειας Βορ. Αιγαίου περί μεταβί¬ 
βασης δικαιώματος υπογραφής ΜΕΓΓΠ στον Δ/ντή 
και στους Προϊσταμένους Τμημάτων της Δ/νσης Το¬ 
πικής Αυτοδιοίκησης και Διοίκησης Χίου, αποφασί¬ 
ζουμε: 

Συστήνουμε Νομικό Πρόσωπο Δημοσίου Δικαίου στον 
Δήμο Χίου με την επωνυμία «Βρεφονηπιακός Σταθμός Δή¬ 
μου Χίου», με έδρα το Δήμο Χίου Νομού Χίου. 

Σκοπός του πιο πάνω Νομικού Προσώπου είναι η καθη¬ 
μερινή φύλαξη, φροντίδα, ημερήσια διατροφή, διαπαιδα¬ 
γώγηση και ψυχαγωγία νηπίων και βρεφών εργαζομένων 
γονέων, η πολύπλευρη νοητική, συναισθηματική, κοινωνι¬ 
κή, ψυχοσωματική ανάπτυξη των παιδιών, η προπαρα- 
σκευή για την φυσική μετάβασή τους από την οικογενεια¬ 
κή ζωή στο σχολικό περιβάλλον, 

Πόροι του Νομικού Προσώπου είναι: 

α) Επιχορηγήσεις και άλλη παροχή του Κράτους είτε 
προς το Νομικό Πρόσωπο απ’ ευθείας είτε προς τον Δήμο 
Χίου για το Νομικό τούτο Πρόσωπο ή για τους σκοπούς 
που επιδιώκει. Η παροχή αυτή δίδεται και υπό μορφή προ¬ 
γραμματικής σύμβασης που θα υπογράφει μεταξύ του 
Υπ. Υγείας και Πρόνοιας, του Δήμου Χίου και της Περιφέ¬ 
ρειας Βορείου Αιγαίου και υποχρεωτικά θα περιλαμβάνει 
τις δαπάνες για την αντιμετώπιση των αναγκών λειτουρ¬ 
γίας, συντήρησης των εγκαταστάσεων και μισθοδοσίας 
του προσωπικού που θα μεταταγεί σ'αυτά αλλά και υπό 
άλλες μορφές. 

β) Επιχορηγήσεις τακτικές ή έκτακτες από τον Δήμο Χί¬ 
ου. 


γ} Κάθε είδους εισφορές, δωρεές, κληρονομιές ή κλη¬ 
ροδοσίες. 

δ) Μηνιαίες οικονομικές εισφορές από τις οικογένειες 
των φιλοξενουμένων παιδιών μετά από απόφαση του Δι¬ 
οικητικού Συμβουλίου του Νομικού Προσώπου που λαμ- 
βάνεται μετά από πλήρως τεκμηριωμένη σύμφωνη γνώμη 
του Δήμου Χίου, ως ορίζεται από το άρθρ. 9της Π28/2827 
κοινής Υπουργικής απόφασης των Υπουργών Εσωτερι¬ 
κών ΔΔΑ και Υγείας και Πρόνοιας. 

ε) Πρόσοδοι από την περιουσία του Δήμου Χίου που η 
χρήση της τυχόν θα εκχωρηθεί. 

στ) Εισπράξεις από αντίτιμο των πραγμάτων, υπηρε¬ 
σιών ή εκδηλώσεων που παρέχει το Νομικό Πρόσωπο και 
ζ) Κάθε άλλη νόμιμη πρόσοδος. 

Περιουσία του Νομικού Προσώπου είναι: Κάθε περι¬ 
ουσιακό στοιχείο κινητό ή ακίνητο ή δικαίωμα που έχει 
στην ιδιοκτησία του, την κυριότητα και την κατοχή 
του. 

Το Νομικό Πρόσωπο διοικεΐται από το Διοικητικό Συμ¬ 
βούλιο που αποτελείται από (7) επτά μέλη, τα οποία μαζί 
με τους αναπληρωτές τους ορίζονται από το Δημοτικό 
Συμβούλιο. 

Το Διοικητικό Συμβούλιο αποτελείται από: 
α) Το Δήμαρχο Χίου ή άλλο αιρετό ή μη πρόσωπο πουο- 
ρίζεται από τον Δήμαρχο, ως Πρόεδρο. 

β) Τρεις Δημοτικούς Συμβούλους από τους οποίους ο έ¬ 
νας της μειοψηφίας. 

γ) Έναν εκπρόσωπο των γονέων των παιδιών που φιλο¬ 
ξενούνται στο Νομικό Πρόσωπο. 

δ) Έναν εκπρόσωπο των εργαζομένων σ’ αυτό (που υ¬ 
ποδεικνύεται στο Δημοτικό Συμβούλιο μαζί με τον ανα¬ 
πληρωτή του από ειδική συνέλευση στην οποία παίρνει 
μέρος το σύνολο των εργαζομένων στο Νομικό Πρόσω¬ 
πο) και 

ε) Έναν δημότη ή κάτοικο που έχει ανάλογη με τον σκο¬ 
πό του Νομικού Προσώπου επαγγελματική ή Κοινωνική 
δράση ή ειδικές γνώσεις. 

Το Διοικητικό Συμβούλιο εκλέγει από τα μέλη του έναν 
Αντιπρόεδρο, Η θητεία των μελών του Διοικητικού Συμ¬ 
βουλίου του Νομικού Προσώπου είναι διετής. 

Μέχρι να ορισθούν τα νέα μέλη τα παλαιό εξακολου¬ 
θούν να ασκούντο καθήκοντάτους. 

Το Νομικό Π ρόσωπο εκπροσωπείται στα δικαστή ρια και 
σε κάθε αρχή από τον Πρόεδρο και όταν αυτός απουσιά¬ 
ζει ή κωλύεται από τον Αντιπρόεδρο. 

Κατάργηση του Νομικού Προσώπου γίνεται με πράξη 
του Γενικού Γραμματέα της Περιφέρειας ύστερα από α¬ 
πόφαση του Δημοτικού Συμβουλίου που δημοσιεύεται 
στην Εφημερίδα της Κυβερνήσεως. 

Κατά τα λοιπά ισχύουν τα οριζόμενα στο άρθρο 203 
Π,Δ. 410/95. 

Από τη σύσταση του εν λόγω Νομικού Προσώπου προ- 
καλείται δαπάνη σε βάρος του προϋπολογισμού του Δή¬ 
μου Χίου, το ύψος της οποίας δεν μπορεί αυτή τη στιγμή 
να υπολογισθεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Χίος, 29 Μάίου 1998 
Με εντολή Γεν. Γραμμ. Περιφέρειας 
Η Αναπληρώτρια Δ/ντρια 
ΒΑΣ. ΜΠΑΛΑΣΚΑ 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 1677 (4) 

Σύσταση Νομικού Προσώπου στο Δήμο Χίου με την επω¬ 
νυμία «Γ' Παιδικός Σταθμός Δήμου Χίου» 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡ. ΑΙΓΑΙΟΥ 

Έχοντας υπόψη: 

1) Των άρθρων 26 και 203του Π.Δ. 410/1995 «περί Δη¬ 
μοτικού και Κοινοτικού Κωδικός». 

2) Του άρθρου 9παρ. 6, 7 και 8 του Ν. 2503/1997 «περί 
Διοίκησης, Οργάνωσης, στελέχωσης της Περιφέρειας 
κ.λπ.». 

3) Την αριθμ. 28097/7.7.1997 εγκύκλιο του Υπ. Εσωτερι¬ 
κών Δ.Δ.Α. 

4) Την αριθμ. Π2β/4717/1997 απόφαση του Υπ. Εσωτε¬ 
ρικών Δ.Δ.Α. και Υγείας και Πρόνοιας περί μεταβίβασης 
του Γ ΚΠΣ Χίου στον Δήμο Χίου. 

5) Την αριθμ. 48/1998 απόφαση του Δημοτικού Συμβου¬ 
λίου Χίου. 

6) Την αριθμ. 1483/29.10.1997 απόφαση του Γεν. Γραμ¬ 
ματέα Περιφέρειας Βορ. Αιγαίου περί μεταβίβασης δικαι¬ 
ώματος υπογραφής ΜΕΓΓΠ στον Δ/ντή και στους Προϊ¬ 
σταμένους Τ μημάτων της Δ/νσης Τ οπικής Αυτοδιοίκησης 
και Διοίκησης Ν. Χίου, αποφασίζουμε: 

Συστήνουμε Νομικό Πρόσωπο Δημοσίου Δικαίου στον 
Δήμο Χίου με την επωνυμία «Γ Παιδικός Σταθμός Δήμου 
Χίου», με έδρα το Δήμο Χίου Νομού Χίου. 

Σκοπός του πιο πάνω Νομικού Προσώπου είναι η καθη¬ 
μερινή φύλαξη, φροντίδα, ημερήσια διατροφή, διαπαιδα¬ 
γώγηση και ψυχαγωγία νηπίων και βρεφών εργαζομένων 
γονέων, η πολύπλευρη νοητική, συναισθηματική, κοινωνι¬ 
κή, ψυχοσωματική ανάπτυξη των παιδιών, η προπαρα- 
σκευή για την φυσική μετάβασή τους από την οικογενεια¬ 
κή ζωή στο σχολικό περιβάλλον. 

Πόροι του Νομικού Προσώπου είναι: 
α) Επιχορηγήσεις και άλλη παροχή του Κράτους είτε 
προς το Νομικό Πρόσωπο απ’ ευθείας είτε προς τον Δήμο 
Χίου για το Νομικό τούτο Πρόσωπο ή για τους σκοπούς 
που επιδιώκει. Η παροχή αυτή δίδεται και υπό μορφή προ¬ 
γραμματικής σύμβασης που θα υπογράφει μεταξύ του 
Υπ. Υγείας και Πρόνοιας, του Δήμου Χίου και της Περιφέ¬ 
ρειας Βορείου Αιγαίου και υποχρεωτικά θα περιλαμβάνει 
τις δαπάνες για την αντιμετώπιση των αναγκών λειτουρ¬ 
γίας, συντήρησης των εγκαταστάσεων και μισθοδοσίας 
του προσωπικού που θα μεταταγεί σ’αυτά αλλά και υπό 
άλλες μορφές. 

β) Επιχορηγήσεις τακτικές ή έκτακτες από τον Δήμο Χί¬ 
ου. 

γ) Κάθε είδους εισφορές, δωρεές, κληρονομιές ή κλη¬ 
ροδοσίες. 

δ) Μηνιαίες οικονομικές εισφορές από τις οικογένειες 
των φιλοξενουμένων παιδιών μετά από απόφαση του Δι¬ 
οικητικού Συμβουλίου του Νομικού Προσώπου που λαμ- 
βάνεται μετά από πλήρως τεκμηριωμένη σύμφωνη γνώμη 
του Δήμου Χίου, ως ορίζεται από το άρθρ. 9 της Π28/2827 


κοινής Υπουργικής απόφασης των Υπουργών Εσωτερι¬ 
κών ΔΔΑ και Υγείας και Πρόνοιας. 

ε) Πρόσοδοι από την περιουσία του Δήμου Χίου που η 
χρήση της τυχόν θα εκχωρηθεί. 

στ) Εισπράξεις από αντίτιμο των πραγμάτων, υπηρε¬ 
σιών ή εκδηλώσεων που παρέχει το Νομικό Πρόσωπο και 
ζ) Κάθε άλλη νόμιμη πρόσοδος. 

Περιουσία του Νομικού Προσώπου είναι: Κάθε περιου¬ 
σιακό στοιχείο κινητό ή ακίνητο ή δικαίωμα που έχει στην 
ιδιοκτησία του, την κυριότητα και την κατοχή του. 

Το Νομικό Πρόσωπο διοικείται από το Διοικητικό Συμ¬ 
βούλιο που αποτελείται από (7) επτά μέλη, τα οποία μαζί 
με τους αναπληρωτές τους ορίζονται από το Δημοτικό 
Συμβούλιο. 

Το Διοικητικό Συμβούλιο αποτελείται από: 
α) Το Δήμαρχο Χίου ή άλλο αιρετό ή μη πρόσωπο που ο¬ 
ρίζεται από τον Δήμαρχο, ως Πρόεδρο. 

β) Τρεις Δημοτικούς Συμβούλους από τους οποίους ο έ¬ 
νας της μειοψηφίας. 

γ) Έναν εκπρόσωπο των γονέων των παιδιών που φιλο¬ 
ξενούνται στο Νομικό Πρόσωπο. 

δ) Έναν εκπρόσωπο των εργαζομένων σ’ αυτό (που υ¬ 
ποδεικνύεται στο Δημοτικό Συμβούλιο μαζί με τον ανα¬ 
πληρωτή του από ειδική συνέλευση στην οποία παίρνει 
μέρος το σύνολο των εργαζομένων στο Νομικό Πρόσω¬ 
πο) και 

ε) Έναν δη μότη ή κάτο ικο που έχει ανάλογη με το ν σκο - 
πό του Νομικού Προσώπου επαγγελματική ή Κοινωνική 
δράση ή ειδικές γνώσεις. 

Το Διοικητικό Συμβούλιο εκλέγει από τα μέλη του έναν 
Αντιπρόεδρο. Η θητεία των μελών του Διοικητικού Συμ¬ 
βουλίου του Νομικού Προσώπου είναι διετής. 

Μέχρι να ορισθούν τα νέα μέλη τα παλαιά εξακολου¬ 
θούν να ασκούντο καθήκοντάτους. 

Το νομικό πρόσωπο εκπροσωπείται στα δικαστήρια και 
σε κάθε αρχή από τον Πρόεδρο και όταν αυτός απουσιά¬ 
ζει ή κωλύεται από τον Αντιπρόεδρο. 

Κατάργηση του Νομικού Προσώπου γίνεται με πράξη 
του Γενικού Γραμματέα της Περιφέρειας ύστερα από α¬ 
πόφαση του Δημοτικού Συμβουλίου που δημοσιεύεται 
στην Εφημερίδα της Κυβερνήσεως. 

Κατά τα λοιπά ισχύουν τα οριζόμενα στο άρθρο 203 
Π.Δ. 410/95. 

Από τη σύσταση του εν λόγω Νομικού Προσώπου προ- 
καλείται δαπάνη σε βάρος του προϋπολογισμού του Δή¬ 
μου Χίου, το ύψος της οποίας δεν μπορεί αυτή τη στιγμή 
να υπολογισθεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Χίος, 29 Μάίου 1998 

Με εντολή Γεν. Γραμμ. Περιφέρειας 
Η Αναπληρώτρια Δ/ντρια 

ΒΑΣ. ΜΠΑΛΑΣΚΑ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ 0ΓΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π,Ε. 5225 761 ΘΕΣΣΑΛΟΝΙΚΗ 

5230 841 Βασ. Όλγας 188, 1ος όρ. -Τ.Κ. 546 55 (031) 423 956 


Πληροφορίες δημοσιευμάτων λοιπών Φ.Ε,Κ. 5225 713 ΠΕΙΡΑΙΑΣ 

5249 547 Νικήτα 6-8 Τ.Κ, 185 31 

Πώληση Φ.Ε.Κ. 5239 762 ΠΑΤΡΑ 


Πώληση Φ.Ε.Κ. 

Φωτοαντίγραφα παλαιών Φ.Ε.Κ. 
Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π,Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5248 141 Κορίνθου 327 Τ.Κ. 262 23 
5248 188 ΙΩΑΝΝΙΝΑ 
5248 785 Διοικητήριο Τ,Κ. 454 44 
ΚΟΜΟΤΗΝΗ 

5248 320 Δημοκρατίας 1 Τ.Κ. 691 00 


5248 320 


4136 402 
4171 307 
(061) 271 249 
224 581 

(0651) 21 901 
(0531) 22 637 
26 522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 200 δρχ, 

ΗΣΕΩΣ - Από 8 σελίδες και άνω προοαύξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ.. Συμβάσεις κ.λπ.) 

60.000 

δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 

*> 

3.500 » 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 >· 

Δ' (Απαλλοτριώσεις, πολεοδομία κ.λπ.) 

70.000 

» 

3.500 >■ 

Αναπτυξιακών Πράξεων (Τ.Α.Π.Σ.) 

30.000 

» 

1.500 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 


750 >· 

Παράρτημα ( Πίνακες επιτυχόντων διαγωνισμών κ.τλ.) 

5.000 

»> 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 >■ 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 >■ 

Προκηρύξεων Α.Σ.Ε.Π. 

10.000 

» 

500 » 

Ανωνύμων Εταιρειών & Ε.Π,Ε. 

250.000 

Μ 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 

ϊ> 

12.500 » 


Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

Η συνδρομή ισχύει για ένσ χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





















